|  |
| --- |
| HØRINGSNotat |
|  | 15. juni 2020  2020-880 |

Notat om høringssvar til udkast til bekendtgørelse om ændring af bekendtgørelse om tildeling af jernbaneinfrastrukturkapacitet (kanaler) m.v.

Transport- og Boligministeriet hørte den 1. maj 2020 en række myndigheder og organisationer over udkast til bekendtgørelse om ændring af bekendtgørelse om tildeling af jernbaneinfrastrukturkapacitet (kanaler) m.v. Høringsfristen udløb den 20. maj 2020.

Følgende myndigheder og organisationer har afgivet bemærkninger til lovforslaget: SJ AB.

Følgende myndigheder og organisationer har ikke haft bemærkninger til bekendtgørelsen: Banedanmark, Dansk Jernbaneforbund, DSB og Trafik-, Bygge og Boligstyrelsen.

Følgende myndigheder og organisationer har ikke afgivet høringssvar til bekendtgørelsen: Finansministeriet, Justitsministeriet, Erhvervsministeriet, Arriva Danmark A/S, Captrain, CFL Cargo Danmark ApS, Dansk Erhverv – Høringssager, Dansk Industri (DI), DB Cargo Scandinavia A/S, DB Schenker Rail Scandinavia A/S, DI Transport, Green Cargo AB, Hector Rail AB, Jernbanenævnet, Lokaltog A/S, Midtjyske Jernbaner, Movia, Nordjyske Jernbaner, SJ AB, Sund & Bælt Holding A/S, TX Logistik AB.

**Bemærkninger til bekendtgørelsen**

SJ ønsker Transport- og Boligministeriets vurdering af om § 23, stk. 5, er i overensstemmelse med Europa-Parlamentets og Rådets direktiv 2012/34/EU af 21. november 2012 om oprettelse af et fælles europæisk jernbaneområde. Bestemmelsen er identisk med den nugældende bestemmelse, som blev indført i 1998, og som løbende er blevet tilpasset. Bestemmelsen lyder: ”For passager- eller godstrafik, der ikke udføres som offentlig tjeneste, skal aftalen indeholde bestemmelser om, at jernbanevirksomheden bevarer 90 pct. af sin kapacitet fra den foregående kanaltildelingsperiode på alle baneafsnit fra en tildelingsperiode til den næste, hvis der indgives ansøgning herom.”.

Det er Transport- og Boligministeriets vurdering, at bestemmelsen er i overensstemmelse med direktivet.